open-index/open-wikipedia-markdown huggingface dataset:
புரோக்கன் கோஸ்சஸ்

**புரோக்கன் ஹார்ஸஸ்** () இது 2015ஆம் ஆண்டில் திரைக்கு வந்த அமெரிக்க நாட்டுத் திரைப்படம் ஆகும். இந்தத் திரைப்படத்தை விது வினோத் சோப்ரா என்பவர் இயக்கியுள்ளார். மரியா வல்வேர்டே, தோமஸ் ஜேன், அன்டன் யெல்சின் உள்ளிட்ட பலர் நடித்துள்ளனர். இந்தத் திரைப்படம் ஏப்ரல் 17ஆம் திகதி வெளியானது.

## நடிகர்கள்
* மரியா வல்வேர்டே
* தோமஸ் ஜேன்
* அன்டன் யெல்சின்

## மேற்கோள்கள்

## வெளி இணைப்புகள்
*

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
த லோங்கஸ்ட் ரைட்

**தி லோங்கேஸ்ட் ரீடே** () இது 2015ஆம் ஆண்டில் திரைக்கு வந்த அமெரிக்க நாட்டு காதல் திரைப்படம் ஆகும். இந்தத் திரைப்படத்தை ஜோர்ஜ் டில்மன், ஜூனியர் என்பவர் இயக்கியுள்ளார். பிரிட் ராபர்ட்சன், ஸ்காட் ஈஸ்ட்வுட், ஜாக் ஹஸ்டன், ஆலன் ஆல்டா, மெலிசா பெனாயிஸ்ட் உள்ளிட்ட பலர் நடித்துள்ளனர். இந்தத் திரைப்படம் ஏப்ரல் 10ஆம் திகதி வெளியானது.

## நடிகர்கள்
* பிரிட் ராபர்ட்சன்
* ஸ்காட் ஈஸ்ட்வுட்
* ஜாக் ஹஸ்டன்
* ஆலன் ஆல்டா
* மெலிசா பெனாயிஸ்ட்

## வெளி இணைப்புகள்
*
* 
* 
* 
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:ஆங்கிலத் திரைப்படங்கள்
தி மூண் அண்ட் தி சன்

**தி மூண் அண்ட் தி சன்** () இது 2015ஆம் ஆண்டில் திரைக்கு வந்த அமெரிக்க நாட்டு அதிரடித் திரைப்படம் ஆகும். இந்தத் திரைப்படத்தை சீன் மெக்நமாரா என்பவர் இயக்கியுள்ளார். பியர்ஸ் புரோஸ்னன், கயா ச்கோதேலரியோ, பெஞ்சமின் வால்கர், வில்லியம் ஹர்ட் உள்ளிட்ட பலர் நடித்துள்ளனர். இந்தத் திரைப்படம் ஏப்ரல் 10ஆம் திகதி வெளியானது.

## நடிகர்கள்
* பியர்ஸ் புரோஸ்னன் 
* கயா ச்கோதேலரியோ 
* பெஞ்சமின் வால்கர் 
* வில்லியம் ஹர்ட்

## மேற்கோள்கள்

## வெளி இணைப்புகள்
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க சாகச திரைப்படங்கள்
பேரியம் புரோமைடு

**பேரியம் புரோமைடு** (*Barium bromide*) BaBr2 என்ற மூலக்கூறு  வாய்பாடுடன் கூடிய பேரியம் மற்றும் புரோமின் கலந்த ஒரு கனிமச் சேர்மமாகும். பேரியம் குளோரைடு போலவே பேரியம் புரோமைடும் நீரில் நன்கு கரைகிறது. நீர்க் கரைசலில் இவ்வுப்பு நச்சுத்தன்மை கொண்டுள்ளது.
 
## அமைப்பும் பண்புகளும்
பேரியம் குளோரைடு போலவே பேரியம் புரோமைடும் செஞ்சாய்சதுரப் படிகங்களாகப் படிகமாகிறது. இப்படிகங்கள் நீர் உறிஞ்சும் திறன் கொண்டவையாக உள்ளன. நீர் கரைசலில் பேரியம் புரோமைடு ஓர் எளிய உப்பின் பண்புகளை வெளிப்படுத்துகிறது.
பேரியம் புரோமைடு கந்தக அமிலத்திலுள்ள சல்பேட்டு அயனிகளுடன் வினைபுரிந்து பேரியம் சல்பேட்டு உப்பின் வீழ்படிவைக் கொடுக்கிறது.

:BaBr2(aq)  +  SO<sub>4</sub><sup>2−</sup>  →  BaSO4(s)  +  2 Br<sup>−</sup>(aq)

ஆக்சாலிக் அமிலம், ஐதரோ புளோரிக் அமிலம்பாசுபாரிக் அமிலம் ஆகிய அமிலங்களிலும் இத்தகைய வினைகளே நிகழ்கின்றன.

## தயாரிப்பு
பேரியம் சல்பைடு அல்லது பேரியம் கார்பனேட்டை ஐதரோ புரோமிக் அமிலத்துடன் வினைபுரியச் செய்தால் குறுகிய நேரத்தில் பேரியம் புரோமைடின் நீரேறிய வடிவத்தை தயாரிக்க முடியும்.

:BaS  +  HBr  →  BaBr2  +  H<sub>2</sub>S
:BaCO3  +  HBr  →  BaBr2  +  CO<sub>2</sub> + H<sub>2</sub>O

இக்கரைசலில் இருந்து நீரேறிய பேரியம் புரோமைடு படிகமாக்கப்படுகிறது (BaBr2•2H2O) . இப்படிகத்தை 120 பாகை செல்சியசுக்கு சூடாக்குவதன் மூலமாக நீரற்ற பேரியம் புரோமைடு பெறப்படுகிறது
.

## பயன்கள்
ஒளிப்படவியலில் உபயோகமாகும் வேதிப்பொருட்கள் மற்றும் பிற புரோமைடுகள் தயாரிப்பதற்கு பேரியம் புரோமைடே முன்னோடியாக விளங்குகிறது. பகுதிபட படிகமாக்கல் முறையில் ரேடியத்தை தூமையாக்க மேரி கியூரி பேரியம் புரோமைடை பயன்படுத்தியுள்ளார். ஏனெனில், பேரியம் புரோமைடு கரைசலில் ரேடியம் முதலில் வீழ்படிவாகிறது. ரேடியத்திற்கும் பேரியத்திற்குமான விகித வேறுபாடு கரைசலைக் காட்டிலும் வீழ்படிவில் அதிகமாக உள்ளது

## முன்பாதுகாப்பு
பேரியம் புரோமைடும் நீரில் கரையும் இதர பேரியம் உப்புகளும் நச்சுத்தன்மை கொண்டவையாகும். இவற்றை உட்கொள்ள நேரிட்டால் கடுமையான நச்சு விளைவுகள் உண்டாகும்.

## மேற்கோள்கள்

பகுப்பு:புரோமைடுகள்
பகுப்பு:கார மண் உலோக ஆலைடுகள்
பகுப்பு:பேரியம் சேர்மங்கள்
ஜெரோம் டெய்லர்

**ஜெரோம் எவர்ட்டன் டெய்லர்** (*Jerome Everton Taylor*, பிறப்பு: 22 சூன் 1984) ஜமேக்காவில் பிறந்த மேற்கிந்தியத் தீவுகள் துடுப்பாட்ட வீரர்.

வலக்கை விரைவு வீச்சு பந்து வீச்சாளரான இவர் ஜமைக்கா அணிக்காக ஒரு போட்டியில் மட்டுமே கலந்து கொண்ட நிலையில் 2003 ஆம் ஆண்டில் இலங்கைக்கு எதிரான போட்டியில் மேற்கிந்தியத் தீவுகள் அணியில் விளையாட அழைக்கப்பட்டார். ஒருநாள் போட்டியில் மேற்கிந்திய அணியில் ஒருநாள் போட்டிகளில் முதற்தடவையாக ஒரே ஓவரில் மூன்று விக்கெட்டுகளைக் கைப்பற்றிய முதலாவது வீரரும் இவராவார். 2006 இல் ஆத்திரேலியாவுக்கு எதிரான போட்டியில் இச்சாதனையை அவர் படைத்தார்.

## மேற்கோள்கள்

பகுப்பு:மேற்கிந்தியத் தீவுகளின் துடுப்பாட்டக்காரர்கள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:யமேக்கா விளையாட்டு வீரர்கள்
பேரியம் சல்பைட்டு

**பேரியம் சல்பைட்டு** (*barium sulfite*) BaSO3 என்ற மூலக்கூறு  வாய்பாடுடன் கூடிய சல்பூரசு அமிலத்தின் பேரிய உப்பு ஆகும். வெண்மை நிறத் துகள்களாக காணப்படும் இவ்வுப்பு காகித உற்பத்தித் தொழிலில் பயன்படுகிறது. மற்ற பேரியம் உப்புகளைப் போலவே இவ்வுப்பும் நச்சுத்தன்மை கொண்டுள்ளது..

பேரியம் ஆக்சைடு அல்லது பேரியம் ஐதராக்சைடு மீது கந்தக டைஆக்சைடு செலுத்தும்போது பேரியம் சல்பைட்டு உண்டாகிறது. 
பேரியத்தை சல்பூரசு அமிலத்துடன் வினைபுரியச் செய்தும் பேரியம் சல்பைட்டு தயாரிக்கலாம்.

## மேற்கோள்கள்

பகுப்பு:பேரியம் சேர்மங்கள்
பகுப்பு:சல்பைட்டுகள்
பேரியம் அசிட்டேட்டு

**பேரியம் அசிட்டேட்டு** *(Barium acetate)* Ba(C2H3O2)2  என்ற மூலக்கூறு  வாய்பாடுடன் கூடிய பேரியம் மற்றும் அசிட்டிக் அமிலத்தின் உப்பு ஆகும்.

## தயாரிப்பு
பேரியம் கார்பனேட்டுடன் அசிட்டிக் அமிலத்தை வினைபுரியச் செய்வதன் மூலமாக பொதுவாக பேரியம் அசிட்டேட்டு தயாரிக்கப்படுகிறது.

:BaCO3 + 2CH3COOH → (CH3COO)2Ba + CO<sub>2</sub> + H<sub>2</sub>O

கரைசல் நிலையில் மேற்கொள்ளப்படும் இவ்வினையில் பேரியம் அசிட்டேட்டு படிகமாக வெளிவருகிறது. பேரியம் கார்பனேட்டுக்கு மாற்றாக இவ்வினையில் பேரியம் சல்பைடையும் பயன்படுத்த முடியும். 

:BaS + 2CH3COOH → (CH3COO)2Ba +H<sub>2</sub>S

இங்கும் கரைப்பான் ஆவியாக்கப்பட்டு பேரியம் அசிட்டேட்டு படிகமாக்கப்படுகிறது.

## பண்புகள்
வெண்மை நிறத் துகள்களாக காணப்படும் பேரியம் அசிட்டேட்டு 0 பாகை செல்சியசு வெப்பநிலையில் அதிக அளவு கரைதிறன் பெற்றுள்ளது. அதாவது 100 கிராம் தண்ணீரில் 55.8 கிராம் அளவு பேரியம் அசிட்டேட்டைக் கரைக்க முடியும். பேரியம் அசிட்டேட்டைச் சூடுபடுத்தினால் அது பேரியம் கார்பனேட்டாக சிதைவடைகிறது.

## வினைகள்
பேரியம் அசிட்டேட்டைக் காற்றில் சூடுபடுத்தினால் அது பேரியம் கார்பனேட்டாக சிதைவடைகிறது. மேலும் இது கந்தக அமிலம், ஐதரோ குளோரிக் அமிலம் மற்றும் நைட்ரிக் அமிலம் போன்ற அமிலங்களுடன் வினைபுரிந்து முறையே சல்பேட்டு, குளோரைடு மற்றும் நைட்ரேட்டுகளைக் கொடுக்கிறது.

## பயன்கள்
பேரியம் அசிடேட்டு நெசவுத் தொழிலில் நெசவுத் துணிகளில் அச்சிடும் போது நிறமூட்டியாகவும், வண்ணப்பூச்சுகள் , மெருகூட்டிகளில் மற்றும் உயவு எண்ணெய்களில் உலர்த்தியாகவும் பயன்படுத்தப்படுகிறது. வேதியியலில், மற்ற அசிட்டேட்டுகள் தயாரிக்கவும் மற்றும் கரிமத் தொகுப்பு வினைகளில் வினையூக்கியாகவும் பயன்படுத்தப்படுகிறது. மேலும்,பேரியம் அசிடேட்டு உயிரைக் கொல்லும் ஒரு வலிமையான நஞ்சாகவும் இருக்கிறது.

## மேற்கோள்கள்

## உசாத்துணை நூல்கள்
* 

பகுப்பு:பேரியம் சேர்மங்கள்
பகுப்பு:அசிட்டேட்டுகள்
குடியம் குகை

**குடியம் குகை** (*Gudiyam Cave*) தமிழ்நாட்டின் திருவள்ளூர் மாவட்டத்தில் பூண்டி நீர்த்தேக்கத்திற்கு அருகில் உள்ளது. இது ஒரு தொன்மையான வரலாற்றுக் குகைவாழிடம் ஆகும். சென்னையிலிருந்து 70 கி.மீ. தொலைவில் அமைந்துள்ளது. இக்குகையானது தொல்லியல் ஆய்வாளரான இராபர்ட் புருசு ஃபூட்டால் கண்டுபிடிக்கப்பட்டது.

தொல்லியல் ஆய்வுச் சான்றுகளின்படி இக்குகைகள் பழைய கற்கால மனிதர்களின் வாழிடங்களாக இருந்தவையெனக் கருதப்படுகின்றன. இந்தியத் தொல்லியல் அகழ்வாய்வுத் துறையினரால் இவ்விடம் 1962-64 ல் அகழ்வாய்வு செய்யப் பட்டது. சுமார் இரண்டு இலட்சம் ஆண்டுகளுக்கு முன்பு இங்கு *ஹோமோ எரக்டஸ்* என்னும் தொல் மாந்தர் வாழ்ந்தான் என்பதை பழங்கற்கால ஆய்வுகள் தெரிவிக்கின்றனர். பூண்டிக்கு அருகிலுள்ள அல்லிக்குளி மலைத் தொடர்களில் இந்திய தொல்லியல் துறையால் இதுபோன்ற பதினாறு தங்கு குகைகள் அடையாளம் காணப்பட்டுள்ளன.

இக்குகை குறித்து ரமேஷ் யந்த்ரா இயக்கிய ஆவணப்படம் **குடியம் குகைகள்** என்ற ஆவணப்படம்
 கேன்ஸ் திரைப்பட விழா, 2015 இல் திரையிடப்படுவதற்குத் தேர்ந்தெடுக்கப்பட்டுள்ளது.

## மேற்கோள்கள்

## வெளியிணைப்புகள்
*இந்திய தொல் பழங்காலத்தின் தந்தை ராபர்ட் புரூஸ் பூட்!, தினமலர், நாள்: மே 27, 2012]
*இந்தியத் தொல்லியல் ஆய்வு
*தமிழ்நாடு தொல்லியல் ஆய்வுத் துறை
*குடியம் குகை-ஆவணப்படம் 
* சென்னை அருகே ஆதிமனிதன் வாழ்ந்த குகை!
* குடியம் குகை குறித்த சில தகவல்கள்!
* குடியம் குகை குறித்த சில தகவல்கள்! –2
*குடியம் குகை குறித்த சில தகவல்கள்! -----3

மேலதிகப் படங்களுக்கு:
*மூதாதயரைத் தேடி ஒரு பயணம் 5 : குடியம் குகை 

பகுப்பு:தமிழக தொல்லியற்களங்கள்
பகுப்பு:தமிழ்நாட்டில் உள்ள குகைகள்
பகுப்பு:திருவள்ளூர் மாவட்டம்
பெள்தங்கடி

**பெள்தங்கடி** கர்நாடகத்தின் தட்சிண  கன்னட மாவட்டத்தில் உள்ளது. இது பெள்தங்கடி வட்டத்தின் தலைநகரமாகும்.

## அரசியல்
இது தட்சிண கன்னட மக்களவைத் தொகுதிக்கும், பெள்தங்கடி சட்டமன்றத் தொகூதிக்கும் உட்பட்டது.

## மேலும் பார்க்க
*தர்மஸ்தலா

## சான்றுகள்
*

## இணைப்புகள்
* http://www.belthangaditown.gov.in/ 
*200 Belthangady MLA Constituency
பாராலைம்

**பாராலைம்** (*Baralyme*) என்பது  80% கால்சியம் ஐதராக்சைடு, 20% பேரியம் ஐதராக்சைடு சேர்மங்களும் கலந்த ஒரு கலவையாகும்.மருத்துவத் துறையில் மூடிய சுற்றுத் திட்டத்தில் நோயாளிகளின் உணர்வற்ற நிலையில் வெளிவிடப்படும் கார்பன் டைஆக்சைடை உறிஞ்சும் கலவையாக பாராலைம் பயன்படுத்தப்படுகிறது.

மேலும், பாராலைம் சேர்மமானது கடலாய்வுக் கூடங்களில் உள்ள கார்பன் டைஆக்சைடை வளிமக் கழுவல் முறையில் நீக்கவும் பயன்படுகிறது.

## மேற்கோள்கள்

பகுப்பு:வேதிப் பொருட்கள்
பகுப்பு:மயக்கமூட்டிகள்
பகுப்பு:மயக்க மருந்துகள்
கிசோர் (படத்தொகுப்பாளர்)

**கிஷோர்** (*Kishore Te*, 24 மார்ச் 1978 - 6 மார்ச் 2015) தென்னிந்தியத் திரைப்படத் தொகுப்பாளர். தமிழ், கன்னடம், தெலுங்குத் திரைப்படங்களில் பணியாற்றியவர். *[[ஆடுகளம் (திரைப்படம்)|ஆடுகளம்]]* தமிழ்த் திரைப்படத்துக்காக இவருக்கு 2011 ஆம் ஆண்டிற்கான சிறந்த படத்தொகுப்பாளருக்கான தேசிய விருது கிடைத்தது.

## பணி
தன் 21 ஆம் வயதில் படத்தொகுப்பாளர்கள் பி. லெனின், வி. டி. விஜயனிடம் உதவியாளராகச் சேர்ந்தார். 70 க்கும் மேற்பட்ட தமிழ், தெலுங்கு இந்தித் திரைப்படங்களில் உதவிப் படத்தொகுப்பாளராகப் பணிபுரிந்தார்.

## இறப்பு
வெற்றிமாறனின் படத்தைத் தொகுத்துக்கொண்டிருக்கையில் மயங்கிவிழுந்த கிஷோரின் மருத்துவ ஆய்வில் மூளை உறைகட்டியிருப்பது கண்டறியப்பட்டது. அறுவை சிகிச்சை செய்தும் பலனின்றி 6 மார்ச் 2015 ல் உயிரிழந்தார்.

## தொகுத்த திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:1978 பிறப்புகள்
பகுப்பு:2015 இறப்புகள்
பகுப்பு:தமிழ்த் திரைப்படத் தொகுப்பாளர்கள்
பகுப்பு:தேசிய திரைப்பட விருது வென்றவர்கள்
பகுப்பு:இந்தியத் திரைப்படத் தொகுப்பாளர்கள்
பகுப்பு:தமிழ்நாட்டுத் திரைப்படத் தொகுப்பாளர்கள்
திருக்கோவலூர்ப் போர்

**திருக்கோவலூர்ப் போர்** என்ற போர் சங்ககாலத்தில் அதியமான் நெடுமான் அஞ்சிக்கும், மலையமான் திருமுடிக்காரிக்கும் இடையில் நடந்த போராகும். குலமரபுப் போராக இதைக் கருதலாம். தகடூரில் இருந்து தமிழகத்தின் உட்பகுதிக்குச் செல்லும் ஒரு பெருவழியில் திருக்கோவலூர் அமைந்துள்ளது. எனவே வணிகவழியினைக் கைப்பற்றும் காரணமாகவே இப்போர் நிகழ்ந்திருக்கலாம். இப்போரில் திருமுடிக்காரியின் திருக்கோவலூர் துகளாக்கப்பட்டது. இவ்வெற்றியினை ஔவையார் பெரிதும் புகழ்ந்து பாடியுள்ளார்.

*.....     ....   .....   ...... இன்றும்<br />
பரணன் பாடினன் மற்கொல் மற்றுநீ<br />
முரண்மிகு கோவலூர் நூறி நின்<br />
அரண்அடு திகிரி ஏந்திய தோளே*    

இப்பாடலில் குறிப்பிடப்படும் பரணர் பாடிய பாடல் சங்கத் தொகுப்பில் இல்லை. 

## குறிப்பு


பகுப்பு:சங்ககாலப் போர்கள்
பகுப்பு:தமிழகப் போர்கள்
பகுப்பு:அதியர் போர்கள்
பேரியம் சயனைடு

**பேரியம் சயனைடு** *(Barium cyanide)*  Ba(CN)2 என்ற மூலக்கூறு வாய்பாடுடன் கூடிய பேரியம் உப்பு ஆகும். நீர் அல்லது பெட்ரோலியம் ஈதர் முன்னிலையில் பேரியம் ஐதராக்சைடும் ஐதரசன் சயனைடும் வினைபுரியும் தொகுப்பு முறையில் இவ்வுப்பு தயாரிக்கப் படுகிறது. இவ்வெண் படிகங்கள் காற்றிலுள்ள தண்ணீர் மற்றும் கார்பன் டைஆக்சைடுடன் மெல்ல மெல்ல வினைபுரிந்து அதிக நச்சுத்தன்மை கொண்ட ஐதரசன் சயனைடு வாயுவை உற்பத்தி செய்கின்றன

## மேற்கோள்கள்

பகுப்பு:பேரியம் சேர்மங்கள்
பகுப்பு:சயனைடுகள்
கும்பகோணம் வரதராஜப்பெருமாள் கோயில்

## அமைவிடம்
கும்பகோணத்தில் உள்ள வைணவக் கோயில்களில் இக்கோயில் ஒன்றாகும். பிரம்மன் கோயில் எனப்படும் வேதநாராயணப் பெருமாள் கோயில் அருகே இக்கோயில் அமைந்துள்ளது.

## மூலவர், தாயார்
இக்கோயிலில் மூலவர் வரதராஜபெருமாள், ஸ்ரீதேவி, பூதேவியுடன் உள்ளார். மூலவருக்கு முன்பாக பலிபீடமும், கொடி மரமும் உள்ளன. அடுத்து கருடாழ்வார் உள்ளார். அருகில் பெருந்தேவி தாயார் சன்னதி உள்ளது.

## பிற சன்னதிகள்
இக்கோயிலில் நம்மாழ்வார், திருமங்கையாழ்வார், ராமானுஜர், தேசிகன், தாததேசிகன் ஆகியோருக்கு தனி சன்னதிகள் உள்ளன. இத்துடன் ஸ்ரீனிவாசப்பெருமாள் சன்னதி, ஆஞ்சநேயர் சன்னதி, விஷ்வஸேனர் சன்னதியும் உள்ளன.    

## குடமுழுக்கு
இக்கோயிலில் 09.02.1988-இல் குடமுழுக்கு நடைபெற்றதற்கான கல்வெட்டு உள்ளது.

## அருகிலுள்ள கோயில்கள்
இக்கோயிலின் அருகில் மும்மூர்த்தி விநாயகர் கோயில் மற்றும் பிரம்மன் கோயில் ஆகிய கோயில்கள் உள்ளன. 

## மேற்கோள்கள்

பகுப்பு:கும்பகோணத்திலுள்ள கோயில்கள்
சமயநல்லூர்

**சமயநல்லூர்** (*Samayanallur*) தேசிய நெடுஞ்சாலை 7இல், மதுரையிலிருந்து திண்டுக்கல் செல்லும் வழியில் வைகை ஆற்றின் கரையில் அமைந்துள்ள ஒரு சிறு நகரம் ஆகும். இது மதுரை மாவட்டத்தின் மதுரை மேற்கு ஊராட்சி ஒன்றியத்தைச் சேர்ந்த ஊராட்சியாகும்.மதுரையிலிருந்து 12 கிலோ மீட்டர் தொலைவில் அமைந்துள்ள, இவ்வூரில் தொடருந்து நிலையம் ஒன்று உள்ளது. இது தேனி மக்களவைத் தொகுதி மற்றும் சோழவந்தான் சட்டமன்றத் தொகுதியின் கீழ் உள்ளது.
## அமைவிடம்
மதுரை மாவட்டத்தில், () என்ற புவியியல் ஆள்கூறுகள் கொண்டு சமயநல்லூர் அமைந்துள்ளது.

## மக்கள் வகைப்பாடு
இந்திய 2011 மக்கள்தொகை கணக்கெடுப்பின்படி 9,227 மக்கள் இங்கு வசிக்கின்றார்கள். இவர்களில் 4,589 ஆண்கள், 4,638 பெண்கள் ஆவார்கள். சமயநல்லூரில் 1000 ஆண்களுக்கு 1011 பெண்கள் உள்ளனர். இது தமிழக மாநில சராசரியான 996-யை விட அதிகமானது. சமயநல்லூர் மக்களின் சராசரி கல்வியறிவு 85.54% ஆகும், இதில் ஆண்களின் கல்வியறிவு 91.45%, பெண்களின் கல்வியறிவு 79.69% ஆகும். இது மாநில சராசரி கல்வியறிவான 80.09% விட அதிகமானது. சமயநல்லூர் மக்கள் தொகையில் 943 (10.22%) ஆறு வயதுக்குட்பட்டோர் ஆவார்கள்.

2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 87.61% ஆக இருக்கின்றனர். அதையடுத்து கிருஸ்துவர்கள் 8.84%, இசுலாமியர்கள் 3.50% என்ற விகிதத்தில் இருக்கின்றனர். சமயநல்லூர் மொத்த மக்கள்தொகையில் தாழ்த்தப்பட்டோர் 13.81%, பழங்குடியினர் 0.08% ஆக உள்ளனர். சமயநல்லூரில் 2,440 வீடுகள் உள்ளன.

## உசாத்துணைகள்

பகுப்பு:மதுரை மாவட்டத்திலுள்ள கிராமங்கள்
பேரியம் பர்மாங்கனேட்டு

**பேரியம் பர்மாங்கனேட்டு** *(Barium permanganate)* என்பது BaMn2O8 என்ற மூலக்கூறு  வாய்பாடுடன் கூடிய ஒரு வேதியியல் சேர்மமாகும். 

## தயாரிப்பு
ஒரே நேரத்தில் நிகழும் ஒடுக்க-ஏற்ற வேதிவினைகள் காரணமாக மென்மையான அமிலக் கரைசலில் பேரியம் மாங்கனேட்டு விகிதச்சமமற்று பிரிவதால் பேரியம் பர்மாங்கனேட்டு தோன்றுகிறது. வலிமையான ஆக்சிசனேற்றிகளைக் கொண்டு பேரியம் மாங்கனேட்டை ஆக்சிசனேற்றம் செய்தும் பேரியம் பர்மாங்கனேட்டை தயாரிக்கலாம். பேரியம் மாங்கனேட்டின் நீர்த்த கரைசலில்ல் செயல்முறை மெதுவாக நிகழ்வதன் காரணம் மாங்கனேட்டின் குறைவான கரையும் தன்மையைச் சார்ந்திருக்கிறது.
 
## வினைகள்
பேரியம் பர்மாங்கனேட்டு கரைசலுடன் நீர்த்த கந்தக அமிலத்தைச் சேர்ப்பதன் மூலம் பர்மாங்கனிக் அமிலம் தயாரிக்க முடியும். கரைசலில் கரையாத உடன் விளை பொருளான பேரியம் சல்பேட்டு வடிகட்டல் முறையில் பிரிக்கப்படுகிறது.

:BaMn2O8 + H2SO4 → 2 HMnO4 + BaSO4

வினையில் சேர்க்கப்படும் கந்தக அமிலம் கண்டிப்பாக நீர்த்த அமிலமாக இருக்க வேண்டும். அடர்த்தியான கந்தக அமிலத்துடன் பர்மாங்கனேட்டு வினை புரிந்தால் நீரிலியான மாங்கனீசு எப்டாக்சைடு உருவாகிவிடும்.

## மேற்கோள்கள்

பகுப்பு:பேரியம் சேர்மங்கள்
பகுப்பு:மாங்கனீசு சேர்மங்கள்
கும்பகோணம் தோப்புத்தெரு ராஜகோபாலசுவாமி கோயில்

கும்பகோணத்தில் உள்ள ராஜகோபாலசுவாமி கோயில்களில் இதுவும் ஒன்றாகும்.  பெரிய கடைத்தெருவில் ஒரு ராஜகோபாலசுவாமி கோயில் உள்ளது. 

## இருப்பிடம்
கும்பகோணம் நகரில் தோப்புத்தெருவில் இக்கோயில் அமைந்துள்ளது.

## மூலவர்
கோயிலின் கருவறையில் சீதை-ராமர் (ஒரே கல்), லட்சுமணர் உள்ளனர்.

## திருச்சுற்று
திருச்சுற்றில் நாகம், விநாயகர், ராமானஜர், ஆண்டாள், கருடன் ஆகியோர் காணப்படுகின்றனர். ஆஞ்சநேயருக்குத் தனி சன்னதி உள்ளது. 

## மேற்கோள்கள்

பகுப்பு:கும்பகோணத்திலுள்ள கோயில்கள்
சைல்ட் 44

**சில்ட் 44** () இது 2015ஆம் ஆண்டில் திரைக்கு வந்த அமெரிக்க நாட்டு திரில்லர் திரைப்படம் ஆகும். இந்தத் திரைப்படத்தை டேனியல் ஈஸ்பிநோசா என்பவர் இயக்கியுள்ளார். டோம் ஹார்டி, நூமி  ராபசே, ஜோயல் கின்னமன், கேரி ஓல்ட்மன், வின்சென்ட் காசெல்லை, பட்டி கோன்சிடினே, ஜேசன் கிளார்க், ஜோசெப் ஆல்டின் உள்ளிட்ட பலர் நடித்துள்ளனர். இந்தத் திரைப்படம் ஏப்ரல் 17ஆம் திகதி வெளியானது.

## நடிகர்கள்
* டோம் ஹார்டி
* நூமி  ராபசே 
* ஜோயல் கின்னமன்
* கேரி ஓல்ட்மன்
* வின்சென்ட் காசெல்லை 
* பட்டி கோன்சிடினே 
* ஜேசன் கிளார்க் 
* ஜோசெப் ஆல்டின்

## மேற்கோள்கள்

## வெளி இணைப்புகள்
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:லயன்ஸ் கேட் என்டேர்டைன்மென்ட் திரைப்படங்கள்
பகுப்பு:சும்மிட் என்டேர்டைன்மென்ட் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பிரித்தானிய திரைப்படங்கள்
கும்பகோணம் கூரத்தாழ்வார் சன்னதி

**இது தனியாருக்கு சொந்தமான கோவில் இதன் உரிமையாளர் சம்பத் ஐயங்கார் கும்பகோணம் கூரத்தாழ்வாழ்வார் சன்னதி** எனப்படும் கூரத்தாழ்வார் கோயில் பெரியகடைத்தெருவில் அமைந்துள்ளது. 

## இருப்பிடம்
சரநாநாராயணப்பெருமாள் கோயிலுக்கு அடுத்து இக்கோயில் அமைந்துள்ளது. பெரிய கடைத்தெருவில் பெரியக்கடைத்தெரு அனுமார் கோயில் தொடங்கி இத்தெருவில் சரநாராயணப்பெருமாள் கோயில்,கூரத்தாழ்வார் சன்னதி, உடையவர் சன்னதி, ராஜகோபாலஸ்வாமி கோயில், கும்பகோணம் ஜெயவீர ஆஞ்சநேயர் கோயில் உள்ளிட்ட கோயில்கள் உள்ளன.

## மூலவர்
இக்கோயிலில் உள்ள மூலவர் கூரத்தாழ்வார் ஆவார். கருவறையில் லட்சுமி நரசிம்மரும் உள்ளார்.

## மேற்கோள்கள்

பகுப்பு:கும்பகோணத்திலுள்ள கோயில்கள்
கும்பகோணம் உடையவர் சன்னதி

**கும்பகோணம் உடையவர் சன்னதி** எனப்படும் ராமானுஜர் சன்னதி பெரியகடைத்தெருவில் அமைந்துள்ளது. 

## இருப்பிடம்
பெரிய கடைத்தெருவில் பெரியக்கடைத்தெரு அனுமார் கோயில்,சரநாராயணப்பெருமாள் கோயில்,கூரத்தாழ்வார் சன்னதி ஆகியவற்றைத் தொடர்ந்து இக்கோயில் உள்ளது. இதே தெருவில் ராஜகோபாலஸ்வாமி கோயில், கும்பகோணம் ஜெயவீர ஆஞ்சநேயர் கோயில் ஆகிய கோயில்கள் உள்ளன.

## மூலவர்
எம்பெருமானார், யதிராஜர், உடையவர், லட்சுமணமுனி, திருப்பாவைஜீயர், பாஷ்யக்காரர் என்றழைக்கப்படுகின்ற ராமானுஜர் சன்னதி இதுவாகும். 

## மேற்கோள்கள்

பகுப்பு:கும்பகோணத்திலுள்ள கோயில்கள்
பழங்காநத்தம்

**பழங்காநத்தம்** என்பது தமிழ்நாடு மாநிலத்தில் மதுரை மாநகராட்சியின் பகுதிகளுள் ஒன்றாகும். இது மதுரையின் தென்பகுதியில் பெரியார் பேருந்து நிலையத்திலிருந்து திருப்பரங்குன்றம் செல்லும் வழியில் அமைந்துள்ளது. இப்பகுதியில் முன்பு புறநகர் பேருந்து நிலையம் ஒன்று இயங்கி வந்தது. மாட்டுத்தாவணியில் பேருந்து நிலையம் கட்டப்படுவதற்கு முன்பு தமிழகத்தின் தென்பகுதி மற்றும் கேரளத்திற்கு செல்லும் பேருந்துகள் பழங்காநத்தம் பேருந்து நிலையத்திலிருந்து இயக்கப்பட்டன. தற்போது நகர பேருந்து நிறுத்தம் மட்டும் உள்ளது.

கண்ணகியின் கணவன் கோவலனுக்கு மரணதண்டனை விதிக்கப்பட்ட, கோவலன் பொட்டல் இப்பகுதியில் அமைந்துள்ளது.

## மேற்கோள்கள்

## உசாத்துணைகள்

## வெளி இணைப்புகள்
* GeoHack - பழங்காநத்தம்

பகுப்பு:மதுரை மாநகராட்சிப் பகுதிகள்
மாந்தக் கடத்துகை

**மாந்தக் கடத்துகை** என்பது மனிதர்களை வணிக நோக்கத்திற்காக, குறிப்பாக கடத்துபவர் அல்லது மற்றவர்களின் பாலியல் அடிமைகள்,  கொத்தடிமைகள் ஆக வைக்க அல்லது பாலியல் தொழிலில்  உட்படுத்துவதற்காகக் கடத்துவதாகும். கட்டாயத் திருமணம் புரியும் நோக்கத்துடன் மனிதர்களைக் கடத்துவதும் இதன் பாற்படும். இது தவிர, உறுப்புகள் மற்றும் திசுக்களை களவாடும் பொருட்டு கடத்துவதும், மற்றும் வாடகைத் தாயாக பயன்படுத்துவதற்காக மற்றும் கருப்பையைத் திருடுவதற்காக பெண்களைக் கடத்துவதும் மாந்தக் கடத்துகை ஆகும். மாந்தக் கடத்துகையானது குறிப்பட்ட நாட்டினுள்ளும் அல்லது நாடுகளுக்கிடையேயும் நடைபெறலாம். இது கடத்தப்படும் மனிதருக்கெதிரான குற்றமாகப் பார்க்கப்படுகிறது, ஏனெனில் கடத்தப்படுபவரின் இருப்பிட விருப்புரிமையானது, அவர்களைக் கட்டாயப்படுத்தி ஒரு வணிகப் பொருளாகப் பாவிப்பதின் மூலம் மீறப்படுகிறது. மாந்தக் கடத்துகை என்பது மனிதர்களை வைத்துச் செய்யும் வணிகமாகும். எனவே, ஒருவரை ஓரிடத்திலிருந்து மற்றொரு இடத்திற்கு கடத்திக் கொண்டு செல்லாமல், வணிகப் பொருளாகப் பாவிக்கப்பட்டாலும் அதுவும் மாந்தக் கடத்துகை என்றே கருதப்படுகிறது. 
மாந்தக் கடத்துகையானது உலக அளவில் தோராயமாக ஆண்டுக்கு 31.6 பில்லியன் டாலர் அளவு பெருமானமுள்ள ஒரு வணிகமாக இருக்கும் என மதிப்பிடப்பட்டுள்ளது.
நாடுகளுக்கிடையேயான குற்றவாளிகளிடையே வளர்ந்து வரும் முக்கிய குற்றங்களில் ஒன்றாக மாந்தக் கடத்துகை கருதப்படுகிறது.
இது உலக அளவில் ஒரு மனித உரிமை மீறலாகப் பார்க்கப்படுகிறது.

## அமெரிக்க & ஐரோப்பிய நாடுகளுக்கு கடத்தல்
ஐக்கிய அமெரிக்கா மற்றும் ஐரோப்பிய நாடுகளுக்கு சட்ட விரோதமாக குடியேற நினைப்பவர்களை, கடத்தல்காரர்கள் பலமடங்கு தொகை வசூலித்து, முறையற்ற முறைகளில் அழைத்துச் செல்கின்றனர்.

## வெளி இணைப்புகள்
*  Human Trafficking News

## உசாத்துணைகள்

பகுப்பு:பெண்களுக்கு எதிரான வன்முறை
பகுப்பு:மனித உரிமை மீறல்கள்
பகுப்பு:குற்றங்கள்
பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
பெண்கள் வரலாற்று மாதம்

**பெண்கள் வரலாற்று மாதம்** என்பது வரலாற்றில் பெண்களின் பங்களிப்புகள் மற்றும் சமூகத்திற்கான பெண்களின் பங்களிப்புகளைக் குறித்துக்காட்டி ஆண்டு தோறும் கொண்டாடப்படும் மாதம் ஆகும். மார்ச்சு 8 பெண்கள் நாளை ஒட்டி ஐக்கிய அமெரிக்கா, ஐக்கிய ராச்சியம்(UK), ஆசுத்திரேலியா ஆகிய நாடுகளில் மார்ச்சு மாதத்தில் கொண்டாடப்படுகிறது. கனடாவில் ஆண்களுக்கு இணையாகப் பெண்கள் மதிக்கப்பட்டு சம உரிமை வழங்கப்பட்ட நாளான (Persons Day) அக்டோபர் 18 ஐ ஒட்டி, அக்டோபர் மாதத்திலும் கொண்டாடப்படுகிறது.

## அண்மையத் தாக்கம்
பெண்களின் பங்களிப்பைப் பலரும் உணர்ந்து வருவதால், உலகின் பல இடங்களுக்குப் பெண்கள் வரலாற்றுக் கொண்டாட்டங்கள் பரவி வருகின்றன.

## உசாத்துணைகள்

பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
பகுப்பு:வரலாற்றில் பெண்கள்
பகுப்பு:மார்ச் நிகழ்வுகள்
அக்ஞேய

**அக்ஞேய** என்ற புகழ் பெற்ற புனைப்பெயரில் அழைக்கப்பட்ட **சச்சிதானந்த் ஹீரானந்த் வாத்ஸ்யாயன்** (Sachchidananda Hirananda Vatsyayan 'Agyeya' सच्‍चिदानन्‍द हीरानन्‍द वात्‍स्‍यायन 'अज्ञेय') (7 மார்ச்1911 – 4 ஏப்ரல் 1987) என்பவர் நவீன இந்தி இலக்கியத்தின் முன்னோடியாவார். இவர் கவிஞர், புதின எழுத்தாளர், பத்திரிக்கையாளர், விடுதலைப்போராட்ட வீரர் எனப் பன்முகம் கொண்டவர்.

## வாழ்க்கை

இவர் உத்திரப் பிரதேச மாநிலம் குஷிநகர் மாவட்டம் குஷிநகரில் 7 மார்ச் 1911 இல் பிறந்தவர். வீட்டிலேயே சமஸ்கிருதம், பாரசீகம், ஆங்கிலம், வங்காள மொழி ஆகியவற்றையும், புராண இதிகாசங்களையும் கற்றார். இவரது தந்தையின் விருப்பத்தின்படி பிறமத நூல்களையும் கற்றார். இவரது இளமைப்பருவம் நாளந்தா, உடுப்பி, சென்னை,ஸ்ரீநகர், போன்ற இடங்களில் கழிந்தது.

## கல்வி
சென்னை கிறித்துவக் கல்லூரியில் இண்டர் மீடியட் படித்தார். லாகூர் பார்மன் கிருத்தவக் கல்லூரியில் இளநிலை பட்டம் படித்துவிட்டு, எம்.ஏ. ஆங்கில இலக்கியம் படிக்கச் சேர்ந்தார். ஆனால் பகத்சிங், சந்திரசேகர ஆசாத், சுகதேவ், யஷ்பாலுடன் தலைமறைவாக இருந்து விடுதலைப்போராட்டத்தில் ஈடுபட்டதால் கல்வியைத் தொடர இயலவில்லை.

## இலக்கிய ஆர்வம்
பலமுறை சிறைசென்றார்; வீட்டுச் சிறையிலும் வைக்கப்பட்டார். சிறையில் இருந்தபோது தத்துவம், அரசியல், பொருளாதாரம், சட்டம் தொடர்பான புத்தகங்களும், பல மொழிகளிலும் பிரபலமானவர்களின் படைப்புகளையும் படித்தார். இதனால் இவருக்கு இலக்கிய ஆர்வம் அதிகரித்தது. கவிதைகள் எழுதத் துவங்கினார். பின்னர் இவரது கவிதைத் தொகுப்புகள், கதைகள் வெளிவரத் துவங்கின. சிறை அனுபவங்கள், சொந்தவாழ்க்கைத் துயரங்கள், மகிழ்ச்சி, சமூகம், நாடு ஆகியவையே பெரும்பாலும் இவரது படைப்புகளின் கருவாக இருந்தது.

## பணிகள்
விடுதலைக்குப் பிறகு அகில இந்திய வானொலியில் பணிபுரிந்தார். உள்நாட்டிலும், அயல் நாட்டிலும் ஏராளமான பயணங்களை மேற்கொண்டார். அமெரிக்காவின் கலிபோர்னியா பல்கலைக்கழகம், இராஜஸ்தானின் ஜோத்பூர் பல்கலைக்கழகம் போன்றவற்றில் பேராசிரியராகப் பணிபுரிந்தார்.

## இதழ் பணிகள்
டைம்ஸ் ஆப் இந்தியா குழுமத்தின் *தினமன்* இந்தி வார இதழின் நிறுவன ஆசிரியர், *நவபாரத் டைம்ஸ்* என்ற இந்தி நாளிதழின் முதன்மை ஆசிரியர், ஜெயபிரகாஷ் நாராயணனின் *எவ்ரிமேன்ஸ் வீக்லி* இதழின் ஆசிரியர் எனப் பல்வேறு பொறுப்புகளை வகித்தார்.

## எழுத்துப் பணிகள்

**அக்ஞேய** (புரிதலுக்கு அப்பாற்பட்ட) என்ற புனைப் பெயரில் எழுதி புகழ்பெற்றார். நவீன இந்தி இலக்கியத்தில் புதுக்கவிதையைக் கொண்டுவந்தார். இவரது 30 கவிதைத் தொகுப்புகளும், 9 புதினங்களும்,  ஏராமான சிறுகதைத் தொகுப்புகள் வெளிவந்துள்ளன. உத்தர் பிரியதர்ஷினி என்ற நாடகம், ஏராளமான பயணக்கட்டுரைகள், விமர்சனக் கட்டுரைகள், நினைவுக் கட்டுரைகள் எழுதியுள்ளார். இந்தி மட்டுமல்லாது ஆங்கிலத்திலும் எழுதியுள்ளார். பல படைப்புகளை ஆங்கிலத்தில் மொழிபெயர்த்துள்ளார். உலகின் தலைசிறந்த ஆக்கங்களை இந்தியில் மொழிபெயர்த்துள்ளார்.

## விருதுகள்
*1964இல் சாகித்திய அகடாமி விருது.
*1978இல் ஞானபீட விருது.

## மேற்கோள்கள்

## வெளி இணைப்புகள்
*அக்ஞேய 10

பகுப்பு:1911 பிறப்புகள்
பகுப்பு:1987 இறப்புகள்
பகுப்பு:உத்தரப் பிரதேச நபர்கள்
பகுப்பு:சாகித்திய அகாதமி விருது பெற்றோர்
பகுப்பு:ஞானபீட விருது பெற்றோர்
பகுப்பு:இந்தியக் கவிஞர்கள்
பகுப்பு:இந்திக் கவிஞர்கள்
பகுப்பு:இந்தி எழுத்தாளர்கள்
பகுப்பு:இந்திய மொழிபெயர்ப்பாளர்கள்
பகுப்பு:இதழாசிரியர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பெலும் குகை

**பெலும் குகை** (*Belum Caves*) இந்தியத் துணைக்கண்டத்திலேயே இரண்டாவது பெரிய குகையும் இந்திய துணைக்கண்டத்தில் சமவெளியில் அமைந்த  நீளமான குகையும் ஆகும். இது, இங்குள்ள கூரைப்படிகக் கூம்பு மற்றும் படிகப்புற்று அமைப்புகளுக்காகப் பெரிதும் அறியப்படுகிறது. நீண்ட வழிகளும், பெரிய அறைகளும் நன்னீர் காட்சிகளும் வடிகுழாய்களும் இக்குழாயில் காணப்படுகின்றன. இது நிலத்தடி நீரோட்டத்தால் நிலத்திற்கடியிலமைந்த இயற்கைக் குகை. "பிலும்" என்ற சமசுகிருத வார்த்தையிலிருந்து இக்குகையின் பெயர் அமைந்துள்ளது.  தெலுங்கில் இக்குகை "பெலும் குகாலு" என அழைக்கப்படுகிறது. இதன் நீளம்  3229 மீட்டர்கள் ஆகும்.

1884 இல் பிரித்தானிய நிலவியல் ஆய்வாளரான இராபர்ட் புருசு ஃபூட்டால் இக்குகை கண்டறியப்பட்டது. 1982-84 இல் ஜெர்மானியக் குகை ஆய்வாளர் ஹெச். லேனியல் கெபார் (H Daniel Gebauer) தலைமையிலமைந்த  குழுவால் மேலும் ஆய்வு செய்யப்பட்டது. அதன்பிறகு 1988 இல் ஆந்திரப்பிரதேச அரசால் பாதுகாக்கப்பட்டப் பகுதியாக அறிவிக்கப்பட்டது, 2002 இல், ஆந்திரப் பிரதேச அரசின் சுற்றுலாத்துறையால் சுற்றுலாத் தலமாக மேம்படுத்தப்பட்டது.  3.5&nbsp;கி.மீ.. நீளம் வரை குகை ஆய்வு செய்யப்பட்டிருப்பினும்  1.5&nbsp;கி.மீ.. வரைமட்டுமே சுற்றுலாப் பயணிகள் அனுமதிக்கப்படுகின்றனர். குகையில் 150 அடி ஆழத்தில் சிறிய அருவி உள்ளது. இதைப் பாதாள கங்கை என்கிறார்கள். குகைக்குள் பார்வையாளர்களின் வசதிக்காக மின் விளக்குகளும் மின் விசிறிகளும் பொருத்தப்பட்டிருக்கின்றன. குகை முழுவதும் இயற்கையின் பலவித உருவங்களும் பயணிகளை ஈர்ப்பதாக உள்ளன.

## அமைவிடம்
பெலும் குகை யின் ஆட்கூறுகள்:   சில முக்கிய நகரங்களிலிருந்து பெலும் குகையின் தொலைவுகள்: கொலிமிகுண்டலாவிலிருந்து  4 கி.மீ..;  பெல்லாரியிலிருந்து 144 கி.மீ..; கர்நூலிலிருந்து 106 கி.மீ..; திருப்பதியிலிருந்து 261 கி.மீ..; ஹைதராபாத்திலிருந்து 319 கி.மீ..; பெங்களூருவிலிருந்து 324 கி.மீ..; சென்னையிலிருந்து 392 கி.மீ.. தொலைவில்,  கர்நூல் மாவட்டத்தில் உள்ளது.

## வரலாற்று முக்கியத்துவம்
பெலும் குகைகள் நிலவியல்சார்ந்தும் வரலாறுசார்ந்தும் முக்கியத்துவம் வாய்ந்தவை. பல நூற்றாண்டுகளுக்கு முன்பாக இக்குகைகளில் சமண, புத்தத் துறவிகள் வாழ்ந்ததற்கான அடையாளங்கள் இங்கு காணப்பட்டுள்ளன. குகையினுள் கண்டெடுக்கப்பட்ட பல புத்தத் துறவிகளின் பொருட்கள் அனந்தபூர் காட்சிகத்தில் காட்சிப்படுத்தப்பட்டன.

இந்தியத் தொல்லியல் ஆய்வுத் துறையால் கண்டெடுக்கப்பட்டப் மட்பாண்டங்களின் காலம் கிமு 4500 எனக் கணக்கிடப்பட்டுள்ளது.

## இதனையும் காணக
* பௌத்த தொல்லியற்களங்கள்
* பௌத்த யாத்திரைத் தலங்கள்

## மேற்கோள்கள்

## வெளியிணைப்புகள்

* Belum Caves - காணொளி
* Deccan Herald - Underground adventure in Belum caves
* The Telegraph - Calcutta : Weekend 
* cave-biology.org Cave biology (biospeleology) in India.
* Belum Caves collection *Flickr*

பகுப்பு:இந்தியாவில் உள்ள குகைகள்
பகுப்பு:கர்நூல் மாவட்டம்
பகுப்பு:இந்தியத் தொல்லியற்களங்கள்
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
பேரியம் பெரேட்டு

**பேரியம் பெர்ரேட்டு** (*Barium ferrate*) BaFeO4 என்ற மூலக்கூறு வாய்பாடுடன் கூடிய பேரிய உப்பு ஆகும். இச்சேர்மத்தில் இரும்பின் ஆக்சிசனேற்ற எண் +6 நிலையாக உள்ளது.. பேரியம் பெர்ரேட்டு நான்முக [FeO<sub>4</sub>]2− எதிர் அயனியைக் கொண்டு பேரியம் சல்பேட்டிற்கு சமமான கட்டமைப்பைக் கொண்டுள்ளது.
 
## தயாரிப்பு மற்றும் வேதியியல்
பொட்டாசியம் பெரேட்டு மற்றும் பேரியம் குளோரைடு இவற்றின் கரைசலில் இருந்து நீரற்ற பேரியம் பெரேட்டு வீழ்படிவாக்கல் மூலமாகத் தயாரிக்கப்படுகிறது.. ஆக்சிசனேற்றியான பேரியம் பெரேட்டை கரிமத் தொகுப்பு வினைகளில் ஆக்சிசனேற்ற சோதனைப் பொருளாகப் பயன்படுத்தவும் பரிந்துரைக்கப்படுகிறது.

## மேற்கோள்கள்

பகுப்பு:பேரியம் சேர்மங்கள்
பகுப்பு:இரும்பு சேர்மங்கள்
பகுப்பு:ஆக்சைடுகள்
பகுப்பு:உப்புகள்
பகுப்பு:பெர்ரேட்டுகள்
கீர் பவானி கோவில்

**கீர் பவானி** (Kheer Bhawani) இந்தியாவின் சம்மு காசுமீர் மாநிலத்தில் அமைந்துள்ள இந்து கோவில் ஆகும். இக்கோவில் *கீர் பவானி* எனும் இந்துக் கடவுளுக்கான கோவிலாகும். இது சிறிநகர் நகருக்கு கிழக்கே 14 மைல்கள் தொலைவில் *குல் முல்* கிராமத்தில் அமைந்துள்ளது. காசுமீர் இந்துகளின் வழிபாட்டிடம் ஆகும். *கீர்* எனும் சொல்லுக்கு *கூழ்* என்று பொருள். இக்கோவிலில் கடவுளுக்கு அரிசிக் கூழ் படைக்கப்படுவதால் *கீர்* எனும் சொல் கோவிலின் பெயருடன் இணைந்துகொண்டது. இந்துக்களின் நம்பிக்கையின்படி இக்கோவிலின் கடவுளுக்கு *மஹாரக்ஞ தேவி*, *ரங்ஞ தேவி*, *ராஞ்சி*, *பகவதி* என மேலும் பல பெயர்கள் உண்டு.

## புகைப்படத் தொகுப்பு

File:Kheer Bhawani-2.jpg|கீர் பவானி கோவில்
File:Kheer Bhawani.jpg|கீர் பவானி கோவில்
File:Kheer Bhawani-3.jpg|கீர் பவானி கோவில்
File:Kheer Bhawani-4.jpg|மலர் காணிக்கை
File:Kheer Bhawani-5.jpg|இரவில் கீர் பவானி கோவில் 


பகுப்பு:சம்மு காசுமீரில் உள்ள இந்துக் கோயில்கள்
பகுப்பு:ஜம்மு காஷ்மீரில் சுற்றுலா
தமிழ்நாடு செவிலியர் மற்றும் தாதியர் குழுமம்

**தமிழ்நாடு செவிலியர் மற்றும் தாதியர் குழுமம்** (Tamilnadu Nurses and Midwives Council) 1926-ல் ஆரம்பிக்கபட்டது. இது தமிழ்நாடு செவிலியர்களின் பதிவு மற்றும் படிப்பு கல்வி நிலையங்களுக்கு அனுமதி வழங்கும் குழுமம் ஆகும். இக் குழுவில், செவிலியர் மற்றும் தாதியர் (மகப்பேறு செவிலியர்), செவிலிய உதவியாளர் மற்றும் பல்நோக்கு மருத்துவப் பணியாளர், மருத்துவக் கண்காணிப்பாளர் ஆகியோர் பதிவு செய்து கொள்ளலாம். முதன்முதலாக இந்தியாவில் இத்தகு குழுமம் தமிழகத்தில்தான் ஆரம்பிக்கப்பட்டது.

## பணிகள்
தமிழ்நாடு செவிலியர் மற்றும் தாதியர் குழுமம் கீழ்வரும் செயற்பாடுகளைக் கொண்டுள்ளது.  
* சட்டப்படி செவிலியர் நிறுவனங்களுக்கு அங்கீகாரம் அளிப்பது
* தகுதி பெற்ற செவிலியர்களைப் பதிவு செய்து, மாநில அளவில் இத்தகு பதிவுகளைப் பராமரித்தல்
* இந்திய அளவில் பிற மாநிலங்களிலுள்ள செவிலியர் குழுமங்களுடன் தொடர்புகளைப் பேணுதல்
* தொழில் நெறிமுறைகளைக் கண்காணித்து, தவறிழைப்பவர்களுக்கெதிராக நடவடிக்கை எடுத்தல்

## மேற்கோள்கள்

பகுப்பு:தமிழ்நாட்டு அமைப்புகள்
சட்டப்படி குற்றம் (திரைப்படம்)

***சட்டப்படி குற்றம்*** () என்பது 2011 ஆம் ஆண்டில் வெளியான ஓர் இந்தியத் தமிழ்த் திரைப்படமாகும். எஸ். ஏ. சந்திரசேகர் இயக்கிய இத்திரைப்படத்தில் சத்யராஜ், விக்ராந்த், ஹரீஷ் கல்யாண், முக்தா, கோமல் சர்மா ஆகியோர் முக்கியக் கதாபாத்திரங்களிலும் சீமான் துணைக் கதாபாத்திரத்திலும் நடித்திருந்தனர். இத்திரைப்படத்திற்கு விஜய் ஆண்டனி இசையமைத்திருந்தார்.

## நடிகர்கள்

* சத்யராஜ் - சுபாஸ் சந்திரபோஸ்
* விக்ராந்த் (நடிகர்) - தங்கராஜ்
* ஹரீஷ் கல்யாண் - சூர்யா
* முக்தா (நடிகை) - பூரணி
* கோமல் சர்மா - தமிழரசி
* ஐஸ்வர்யா - சுமதி
* ஏ. வெங்கடேஷ் - ஏகாம்பரம்
* சுரேஷ் - அண்ணாமலை
* ராதாரவி -  ரத்தினவேலு
* டி. பி. கஜேந்திரன் - ஜம்புலிங்கம்
* லிவிங்ஸ்டன் - சந்தன‌சாமி
* சீமான் - வக்கில்
* அஜய் ரத்னம் - காவல் அதிகாரி
* அலெக்ஸ் - அரசியல்வாதி
* கிரேன் மனோகர்

## மேற்கோள்கள்

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்
பகுப்பு:ராதாரவி நடித்த திரைப்படங்கள்
கொல்லிப் போர்

**கொல்லிப் போர்** என்பது கொல்லிமலையில் நடந்த போராகும் இப்போர் ஓரிக்கும், காரிக்கும் நடந்தது இப்போரில் காரி சேரமான் சார்பாக போரிட்டதாக கருதப்படுகிறது. இப்போரில் வல்வில் ஓரியைக் கொன்று அந்த மலையை சேரமானுக்கு காரி வழங்கினான்.  ஓரி இறந்தபின்னும் கொல்லிமலையில் பெரும் போர் ஒன்று நடந்து என்பதை 

*கொல்லிக் கூற்றத்து நீர்கூர் மீமிசைப்<br />
பல்வேல் தானை அதிகமானொடு<br />
இருபெரு வேந்தரையும் உடனிலை வென்று<br />
முரசும் குடையுங் கலனுங் கொண்டு*  

என்று பதிற்றுப்பத்து தெரிவிக்கிறது. இப்போரில் சேரமான் பெருஞ்சேரல் இரும்பொறையை எதிர்த்து அதியமான் நெடுமானஞ்சியும் இரு பெரும் வேந்தர்களாகிய சோழனும், பாண்டியனும் இணைந்து போரிட்டனர். பெருஞ்சேரல் இரும்பொறை இம்மூவரையும் வென்று அவர்தம் முரசு, குடை, கலன் ஆகியவற்றைக் கைப்பற்றினான்.  
## குறிப்பு


பகுப்பு:சங்ககாலப் போர்கள்
பகுப்பு:தமிழகப் போர்கள்
பகுப்பு:அதியர் போர்கள்
பகுப்பு:சேரர் போர்கள்
பற்றூ மண்டியாங் டயற்றா

**பற்றூ மண்டியாங் டயற்றா** (*Fatou Mandiang Diatta*, *Sister Fa*, பிறப்பு: 1982) பெண் உறுப்புச் சிதைப்பை எதிர்த்துக் குரல் கொடுக்கும் ஒரு பெண். செனகல் நாட்டைப் பிறப்பிடமாகக் கொண்டவர். தற்பொழுது யேர்மனியில் பேர்லின் நகரில் வசித்து வருகிறார். இவர் ஒரு ராப் பாடகி.

## மேற்கோள்கள்

## வெளி இணைப்புகள்
* Rapperin und Frauenrechtskämpferin Fatou Mandiang Diatta alias "Sister Fa" zu Besuch  
* Sister Fa: „Ich musste kämpfen, um mich durchzusetzen“ 

பகுப்பு:செருமானியப் பெண்கள்
பகுப்பு:1982 பிறப்புகள்
பகுப்பு:ராப் இசைக் கலைஞர்கள்
பகுப்பு:பெண்கள் உரிமைகள் செயற்பாட்டாளர்கள்
பகுப்பு:வாழும் மக்கள்
போல் பிலார்ட்: மால் கொப் 2

**பவுல் பிலார்ட்: மால் காப் 2** () இது 2015ஆம் ஆண்டில் திரைக்கு வரவிருக்கும் அமெரிக்க நாட்டு அதிரடி நகைச்சுவைத் திரைப்படம் ஆகும். இந்தத் திரைப்படத்தை ஆண்டி பிக்மன் என்பவர் இயக்க, ஆடம் சேண்ட்லர், கெவின் ஜேம்ஸ் மற்றும் டோட் கார்னர் தயாரித்துள்ளார்கள். இந்தத் திரைப்படத்தில் கெவின் ஜேம்ஸ், மோலி ஷானன், நீல் மெக்டோனோ, டான்யெலா அலோன்சோ, டேவிட் ஹென்றி, ரைனி ரோட்ரிக்ஸ், லோனி லவ், ஜியோவானி கோப்ரடி உள்ளிட்ட பலர் நடித்துள்ளனர். இந்தத் திரைப்படம் ஏப்ரல் 17ஆம் திகதி வெளியாகவுள்ளது. இந்தத் திரைப்படத்தை கொலம்பியா பிக்சர்ஸ் என்ற நிறுவனம் வினியோகம் செய்கின்றது.

## நடிகர்கள்
* கெவின் ஜேம்ஸ் 
* மோலி ஷானன்
* நீல் மெக்டோனோ
* டான்யெலா அலோன்சோ
* டேவிட் ஹென்றி
* ரைனி ரோட்ரிக்ஸ்
* லோனி லவ்
* ஜியோவானி கோப்ரடி

## மேற்கோள்கள்

## வெளி இணைப்புகள்
* 
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
தகடூர்ப் போர்

**தகடூர்ப் போர்** என்பது அதியமானுக்கும், சேரனுக்கும் இடையில் நடந்த போராகும்.
தகடூர்ப் போர் பற்றிய நூலே தகடூர் யாத்திரை ஆகும். இந்நூல் நமக்கு முழுவதும் கிடைக்கவில்லை. சிலபாக்களே கிடைத்துள்ளன.  திருக்கோவலூர்ப் போரில் அதியமானுடன் ஏற்பட்ட போரில் தோற்ற காரி சேரன் பெருஞ்சேரல் இரும்பொறையிடம்  தஞ்சமடைந்தான். இந்நிலையில் சேரமான் இரும்பொறையும், மலையமான் காரியும் தகடூர் மீது படையெடுத்தனர். இப்போரில் சேரன் அடைந்த பெருவெற்றியைப் பதிற்றுப்பத்து விரிவாகக் கூறுகிறது.
வெல்போர் ஆடவர் மறம் புரிந்து காக்கும்
வில்பயில் இறும்பில் தகடூர் நூறி  
 

## முதல் போர்

தகடூர் முற்றுகை அஞ்சி காலத்திலும் சில காலத்துக்குப் பின் அவன் மகன் காலத்திலும் நடந்ததாகக் கருதப்படுகிறது. முதல் முற்றுகையில் அஞ்சி இறந்தான். இதை ஔவையார் பாடியுள்ளார். சேரமான் வெற்றி பெற்றாலும் நாடுநகரங்களை அழிக்கவில்லை. தகடூர் நாட்டைத் தன்னாட்டுடன் இணைத்துக்கொள்ளவில்லை. 

## இரண்டாம் போர்

முதல் போர் நடந்து கொஞ்ச காலத்திற்குப் பின் நடந்த இரண்டாம் போரின் போது முதல் நாளில் கோட்டைக்கு வெளியே நடந்த போர் முடிந்துவிட்டது. தகடூர் படைகள் பேரழிவுடன் கோட்டைக்குள் பின் வாங்கின. சேரவீரர்கள் காவல் காட்டை அழித்து மறுநாள் கோட்டைக்குள் நுழைந்தனர். இந்த இரண்டாம் போரில் பொகுட்டெழினி இறக்கிறான். இவன் மறைவுடன் சங்ககால அதியமான்களின் ஆட்சி முடிவுற்றது எனலாம். பின்னர் அது சேரர்களின் நேரடி ஆட்சிக்குள் சில காலம் உட்பட்டிருக்கலாம்
தகடூர் வந்து வெற்றி பெற்றதன் நினைவாக தகடூர் எறிந்த பெருஞ்சேரல் என்னும் பட்டத்தை சேரன் பெறுகிறான். தகடூர் அருகே இருந்த மலை சேர அரையன் மலை ஆகிறது அதுவே இன்று சேர்வராயன் மலை என்று வழங்குகிறது  
## குறிப்பு


பகுப்பு:சங்ககாலப் போர்கள்
பகுப்பு:தமிழகப் போர்கள்
பகுப்பு:அதியர் போர்கள்
பகுப்பு:சேரர் போர்கள்
யதுவீர கிருட்டிணதத்த சாமராச உடையார்

**யதுவீர் கிருட்டிணதத்த சாமராச உடையார்** (கன்னடம்: ಯದುವೀರ ಕೃಷ್ಣದತ್ತ ಚಾಮರಾಜ ಒಡೆಯರ್, , பிறப்பு: மார்ச் 24, 1992) அல்லது **பன்னிரெண்டாம் சாமராச உடையார்** என்று அழைக்கப்படுபவர், உடையார் மரபின் 27ஆவது மற்றும் தற்போதய மைசூர் மகாராஜா. இவருக்கு முன் மன்னராக இருந்த  ஸ்ரீகண்டதத்த நரசிம்மராஜ உடையார் வாரிசு இல்லாமல் திசம்பர் 2013 ல் இறந்தார். இதனால் மறைந்த மன்னரின் சகோதரி மகள் காயத்ரி தேவியின் மகள் லீலாதேவி என்கிற திரிபுரசுந்தரியின் மகனான யதுவீர் பிப்ரவரி 23, 2015 அன்று மகாராணி பிரமோதா தேவியால் தத்தெடுக்கப்பட்டு, யதுவீர் கிருட்டிணதத்த சாமராச உடையார் என்று பெயர் சூட்டப்பட்டு, மைசூர் மகாராஜாவின் வாரிசாக ஆக்கப்பட்டார்.

## ஆரம்பகால வாழ்க்கை
யதுவீர் கோபால்ராஜ் அரஸ் என்ற இயற்பெயருடன் பெட்டதகோட்டே குடும்பத்தில் பிறந்த இவர், ஸ்வரூப் ஆனந்த் கோபால்ராஜ் அரஸ் (சனவரி 1, 1960) இளவரசி திரிபுரசுந்தரி தேவி (மார்ச் 11, 1966 ) ஆகியோரின் ஒரே மகனாவார்.. இவருடைய தங்கையின் பெயர் ஜெயாத்மிகா லட்சுமி.

இவர் பத்தாம் வகுப்பு வரை பெங்களூரில் வித்யா நிகேதன் பள்ளியில் படித்தார், பிறகு 12 ஆம் வகுப்பை பெங்களூர் கனடிய சர்வதேசப் பள்ளியில்  நிறைவுசெய்தார். பின்னர் ஐக்கிய அமெரிக்கா சென்று மாசசூசெட்ஸ் பல்கலைக்கழகத்தில் பயின்று பொருளியல் மற்றும் ஆங்கிலத்தில் இளநிலைப்பட்டம் பெற்றார்.

## அரசர் பட்டம்
மன்னரின் ராஜகுரு, குடும்பத்தார் போன்றோரின் ஆலோசனை பெற்ற பின் மகாராணி பிரமோதா தேவி  பிப்ரவரி 12, 2015 இல் மைசூர் அம்பா விலாஸ் மாளிகையில் நடந்த ஒரு செய்தியாளர் கூட்டத்தில், உடையார் மரபின் புதிய மன்னரின் பெயரை அறிவித்தார். பெப்ரவரி 23,  2015 ஆம் நாள்  தத்தெடுக்கப்பட்டு அவர் முறையாக மைசூர் மன்னரின் வாரிசாக்கப்பட்டார். யதுவீர் கிருட்டிணதத்த சாமராச உடையார் என்ற புதிய பெயரிடப்பட்டு  மே 28, 2015 இல் மைசூர் மன்னராக முடிசூட்டப்பட்டார்.

## குடும்ப வாழ்க்கை
முடிசூட்டப்பட்ட ஓராண்டுக்குப் பின், ஜூன் 27, 2016 ல் ராஜஸ்தான் மாநிலத்தைச் சேர்ந்த துங்கர்பூர் அரச குடும்பத்தைச் சேர்ந்த ஹர்ஷவர்தன் சிங் மற்றும் மஹேஷ்ரீ குமாரியின் மகளான திரிஷிகா குமாரியை யதுவீர் மணமுடித்தார்.
திசம்பர் 6, 2017 ல் பெங்களூரில் திரிஷிகா ஒரு ஆண் மகவை ஈன்றார். மகவுக்கு ஆத்யவீர் நரசிம்மராஜ உடையார் எனப்பெயரிடப்பட்டது.

## மேற்கோள்

பகுப்பு:மைசூர் அரசர்கள்
பகுப்பு:1992 பிறப்புகள்
பகுப்பு:வாழும் மக்கள்
கொட் பேர்சுயிட்

**ஹாட் பர்சூட்** () இது 2015ஆம் ஆண்டில் திரைக்கு வந்த அமெரிக்க நாட்டு அதிரடி நகைச்சுவைத் திரைப்படம் ஆகும். இந்தத் திரைப்படத்தை அன்னே பிளெட்சர் என்பவர் இயக்கியுள்ளார். இந்த திரைப்படத்தில் ரீஸ் விதர்ஸ்பூன், சோபியா வேர்கரா, ரோபர்ட் கஜின்ச்கி, சீன் பென், ரிச்சர்ட் தி. ஜோன்ஸ், டேவிட் ஓயெலொவொ உள்ளிட்ட பலர் நடித்துள்ளனர். இந்தத் திரைப்படம் மே 8ஆம் திகதி வெளியானது. இந்தத் திரைப்படத்தை வார்னர் புரோஸ். என்ற நிறுவனம் வினியோகம் செய்ததது.

## நடிகர்கள்
* ரீஸ் விதர்ஸ்பூன்
* சோபியா வேர்கரா
* ரோபர்ட் கஜின்ச்கி
* சீன் பென்
* ரிச்சர்ட் தி. ஜோன்ஸ்
* டேவிட் ஓயெலொவொ

## மேற்கோள்கள்

## வெளி இணைப்புகள்
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:நியூ லைன் சினிமா திரைப்படங்கள்
மேட் மேக்ஸ்: புயூரி ரோட்

**மேட் மேக்ஸ்: புயூரி ரோட்** () இது 2015ஆம் ஆண்டில் திரைக்கு வந்த ஆஸ்திரேலிய நாட்டு அதிரடித் திரைப்படம் ஆகும். இந்தத் திரைப்படத்தை ஜார்ஜ் மில்லர் என்பவர் இயக்க, டோக் மிட்செல், ஜார்ஜ் மில்லர் மற்றும் பி.ஜே. வொடேன் தயாரித்துள்ளார்கள். இந்த திரைப்படத்தில் டோம் ஹார்டி, சார்லீசு தெரன், நிக்கோலசு ஹோல்ட் உள்ளிட்ட பலர் நடித்துள்ளனர்.

இந்தத் திரைப்படம் மே 15ஆம் திகதி வெளியானது. இந்தத் திரைப்படத்தை வார்னர் புரோஸ். பிக்சர்ஸ் என்ற நிறுவனம் வினியோகம் செய்ததது.

## நடிகர்கள்
* டோம் ஹார்டி
* சார்லீசு தெரன்
* நிக்கோலசு ஹோல்ட்
* ஹக் கீய்ஸ்-பைரன்
* நாதன் ஜோன்ஸ்
* ரிலே கியோ
* அபே லீ கெர்ஷா
* கர்ட்னி ஈடொன்
* ஜோஷ் ஹெல்மன்
* ஜான் ஹோவார்ட்
* ரிச்சர்ட் கார்ட்டர்
* மேகன் கேல்
* அங்குஸ் சாம்சன்
* ஜாய் ஸ்மிதர்ஸ்

## நடிகர்களின் பங்களிப்பு
நாயகன் மேக்ஸ் கதாபாத்திரத்தில் நடித்திருக்கும் டோம் ஹார்டி வில்லன்களிடம் சிக்கும் காட்சிகளிலும், நாயகிக்காக உதவும் காட்சிகளிலும் சிறப்பாக நடித்திருக்கிறார். வில்லன்களிடம் தப்பிப் பிழைக்க, ப்யூரியோசாவின் உதவி தேவை என்பதால் மேக்ஸ் அவர்களுடன் இணைந்து கொள்கிறான். மனிதனின் உயிர் வாழும் ஆசைக்கு ஒரு உதாரணமான மேக்சின் கதாப்பாத்திரத்தைக் எடுத்துக் கொள்ளலாம்.

ப்யூரியோசாக வரும் சார்லீசு தெரன் கதாபாத்திரத்திற்கு கச்சிதமாக பொருந்திருக்கிறார். இப்படம் ஒரு ஹீரோயின் படம் என்றே சொல்லலாம். அந்த அளவிற்கு இவருடைய கதாபாத்திரம் அமைந்துள்ளது. படத்தையே இவர்தான் சுமந்து செல்கிறார். இவருடன் ஐந்து பெண்கள் சிறப்பாக நடித்திருக்கிறார்கள்.

படத்தில் நக்ஸ் எனும் மிகவும் சுவாரசியமான ‘வார் பாய்’ கதாப்பாத்திரம் ஒன்று வருகிறது. நிக்கோலசு ஹோல்ட் என்பவர் இக்கதாபாத்திரத்தை ஏற்று நடித்திருக்கிறார். தன் உயிரை மாய்த்து ப்யூரியோசாவைத் தடுக்க நினைப்பது, வாகனத்தில் தடுமாறி விழுந்து ஜோவிடம் திட்டு வாங்குவது என ரசிகர்களை ஈர்த்திருக்கிறார்.

## திரைப்படத்தின் சிறப்பு அம்சங்கள்
இப்படத்தில் வரும் வினோதமான வண்டிகள் மற்றும் கார் சேஷிங் காட்சிகள் ரசிகர்களுக்கு சுவாரசியத்தை கொடுத்திருக்கிறது. அதிலும் குறிப்பாக நாயகி ஓட்டும் வாகனமான 18 சக்கரங்கள் கொண்ட வார் ரிக், படத்தில் ஒரு கதாப்பாத்திரம் போலவே வருகிறது.

பாலைவனத்திலேயே முழு படத்தையும் எடுத்திருக்கிறார் இயக்குநர் ஜார்ஜ் மில்லர். இப்படத்தில் நீர் ஆதாரத்தை யார் கையகப்படுத்துகின்றனரோ, அவர்கள்தான் எதிர்காலத்தில் மற்றவர் மீது அதிகாரம் செலுத்த முடியுமெனத் தெளிவாகச் சித்தரிக்கிறார்.

## மேற்கோள்கள்

## வெளி இணைப்புகள்
* 
* 
* 
* 
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
டோம் ஹார்டி

**டோம் ஹார்டி** () (பிறப்பு: 15 செப்டம்பர் 1977) ஒரு இங்கிலாந்து நாட்டுத் திரைப்பட நடிகர் ஆவார். இவர் ஸ்டார் ட்ரெக்: நெமிசிஸ், இன்செப்சன், வாரியர், த டார்க் நைட் ரைசஸ், சில்ட் 44, மேட் மேக்ஸ்: புயூரி ரோட், வெனோம் போன்ற பல திரைப்படங்களில் நடித்துள்ளார்.

## மேற்கோள்கள்

## வெளி இணைப்புகள்
* 
* 
* 

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகர்கள்
பகுப்பு:தொலைக்காட்சி நடிகர்கள்
பகுப்பு:ஆங்கிலேய நடிகர்கள்
பிட்ச் பெர்பெக்ட் 2

**பிட்ச் பெர்பெக்ட் 2** () இது 2015ஆம் ஆண்டில் திரைக்கு வந்த அமெரிக்க நாட்டு இசை நகைச்சுவைத் திரைப்படம் ஆகும். இந்தத் திரைப்படத்தை எலிசபெத் பாங்க்ஸ் என்பவர் இயக்கியுள்ளார்.

இந்த திரைப்படத்தில் அனா கென்ட்ரிக், ஸ்கைலார் ஆஸ்டின், ரிபெல் வில்சன், பிரிட்டனி ஸ்நொவ், எஸ்டர் டீன், ஹனா மே லீ, ஆடம் டேவின், அண்ணா காம்ப், பென் பிளாட் உள்ளிட்ட பலர் நடித்துள்ளனர். இந்தத் திரைப்படம் யுனிவர்சல் பிக்சர்ஸ் என்ற நிறுவனத்தின் மூலம் மே 15ஆம் திகதி வெளியானது.

## நடிகர்கள்
* அனா கென்ட்ரிக்
* ஸ்கைலார் ஆஸ்டின்
* ரிபெல் வில்சன்
* பிரிட்டனி ஸ்நொவ்
* எஸ்டர் டீன்
* ஹனா மே லீ
* ஆடம் டேவின்
* அண்ணா காம்ப்
* பென் பிளாட்

## மேற்கோள்கள்

## வெளி இணைப்புகள்
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:அமெரிக்க நண்பர்கள் பற்றிய திரைப்படங்கள்
சைவ சமயக் கலைக்களஞ்சியம்

**சைவசமயக் கலைக்களஞ்சியம்** என்பது 2006 ஆண்டு முதல் 2012 ஆண்டு வரையிலான காலப் பகுதியில் சேக்கிழார் மனித வளமேம்பாட்டு அறக்கட்டளையினால் வெளியிடப்பட்ட சைவசமயம் பற்றிய ஒரு தமிழ்க் கலைக்களஞ்சியம் ஆகும். இந்தக் கலைக்களஞ்சியம் பத்து தொகுதிகளையும், 22 ஆயிரம் தலைமைப் பதிவுகளையும், 51 ஆயிரம் துணைப் பதிவுகளையும் கொண்டாதாகும்.

இதன் தலைமைப் பதிப்பாசிரியர் பேராசிரியர் இரா. செல்வக்கணபதி ஆவார்.

## தொகுதிகள்
சைவ சமயக் கலைக் களஞ்சியத்தின் தொகுதிகள் கீழ் கொடுக்கப்பட்டுள்ளன.
# சைவ சமயம் – தமிழகம் (புதுச்சேரி மாநிலம் உட்பட) 
# சைவ சமயம் - உலகம் (தமிழகத்துக்கு அப்பால்)
# சைவத்திருமுறைகள்
# திருமுறைத் தலங்கள்
# பிற்காலத் தலங்கள்
# சைவ சமய அருளாளர்கள்
# சைவ சமய அருள் நூல்கள்
# சைவ சித்தாந்தம்
# சைவ சமய அமைப்புகள்
# தோரணவாயில்

## ஆசிரியர்கள்
இந்தக் கலைக்களஞ்சியத்தினை 50 பேர் கொண்ட ஆலோசனைக் குழுவோடு 220 சைவத் தமிழ் அறிஞர்களைக் கொண்ட ஆசிரியர் குழுவோடு இணைந்து பேராசிரியர் இரா. செல்வக்கணபதி உருவாக்கினார்.

## இவற்றையும் காண்க
* இந்துக் கலைக்களஞ்சியம்

## மேற்கோள்கள்


## வெளி இணைப்புகள்
* சேக்கிழார் மனித வளமேம்பாட்டு அறக்கட்டளை 
* சைவ சமய கலைக்களஞ்சியம் - தினமணி நூல் மதிப்புரை

பகுப்பு:சைவ சமய நூல்கள்
பகுப்பு:இந்து சமய தமிழ்க் கலைக்களஞ்சியங்கள்
இரண்டாம் தைலப்பன்

**இரண்டாம் தைலப்பன்** (அல்லது ஆகவமல்லன்) (Tailapa II.ஆட்சிக்காலம் 973-997 ) இவன் நுர்மடி தைலப்பன், மற்றும் சத்யஸரய குலதிலகா போன்ற பட்டங்களைச் சூடி இருந்தான். இவன்தான் மீண்டும் மேலைச் சாளுக்கிய பேரரசை மறுநிர்மாணம் செய்தவன் ஆவான். 220 ஆண்டுகள் கிரகணம் சூழ்ந்ததைப்போல் ஒளிகுன்றி இருந்த மரபை மீண்டும் வெளிச்சத்துக்குக் கொண்டுவந்தான். சாளுக்கிய பேரரசின் அதிகாரம் ஆறாம் விக்ரமாதித்தன் காலத்தில் அதன் உச்ச நிலையை அடைந்தது.  மீண்டும் உயர்நிலையை அடைந்த இந்த சாளுக்கிய மரபு மேலைச் சாளுக்கியர் , கல்யாணிச் சாளுக்கியர், பிற்காலச் சாளுக்கியர் என்றும் அழைக்கப்படுகின்றனர். இரண்டாம் தைலப்பன் ஆட்சிக் காலத்தில் இருந்தவர் பிரபல கன்னடக் கவிஞர் ரண்ணா ஆவார். கடாக் பதிவுகளில் இருந்து, இவன் 24 ஆண்டுகள் ஆட்சியில் இருந்ததாக அறியப்படுகிறது.

## இராஷ்டிரகூடர்கள் முடிவும், சாளுக்கியர் புத்துயிர்ப்பும்
முற்காலத்தில் செல்வாக்குடன் இருந்த வாதாபி சாளுக்கியர்களுக்கு எதிராக எழுச்சிப் பெற்று அதிகாரத்தைக் இராஷ்டிரகூடர் கைப்பற்றி இருந்தனர். இவர்களுக்கு அடங்கி ஆட்சிசெய்து கொண்டிருந்த இரண்டாம் தைலப்பன் தனது வலிமையைப் பெருக்கிக்கொண்டு தனது சுயாட்சியை அறிவித்து தனது பேரரசை நிறுவினான்.

## தைலப்பனின் வெற்றிகள்
தைலப்பன் இராஷ்டிரகூட மன்னனான நான்காம் இந்திரன் மற்றும் அவனது படைகளைக் கோதாவரி படுகையில் நடந்த போரில் தோற்கடித்தான். சோழர்கள் குடும்பத்து வாரிசு தொடர்பான நெருக்கடியில் பலவீனம் அடைந்திருந்தனர். இந்நிலையில் உத்தம சோழனுக்கு எதிரான 980இல் நடந்த போரில் தைலப்பன் வெற்றிபெற்றான்.

## பேரரசு ஒருங்கிணைப்பு
இராஷ்டிரகூடர்களை கவிழ்த்த தைலப்பன் மான்யகட்டாவில் இருந்து ஆண்டான். பின்னர் தனது நிலையைப் பலப்படுத்திக் கொள்ள பல ஆண்டுகள் செலவழித்தான். தக்கானத்தின் நர்மதை , காவிரி ஆகியவற்றின் இடைப்பட்ட பகுதியில் தனது ஆட்சியை நிலைநிறுத்தினான். மால்வா அரசன் சாளுக்கியர்களைத் தோற்கடிக்கலாம் என்னும் நம்பிக்கையில் வடக்கில் இருந்து சாளுக்கிய அரசின் மீது  படையெடுத்து வந்தான். படையெடுப்பை முறியடித்த தைலப்பன் மால்வா அரசன் பரமரா மஞ்சாவையும் கைதியாகப் பிடித்தான். பிடிபட்ட மால்வா அரசன் பிடிபட்ட நிலையில் கைதியாக இறந்தான்.

சோழ மன்னனாக இராஜராஜ சோழன் ஆனபின்பு சோழ அரசு வடக்கு நோக்கி விரிவடைந்து மைசூர் மற்றும் பிற பகுதிகள் அடுத்த 100 ஆண்டுகளுக்குச் சோழராட்சியில் நீடித்தது. 

தைலப்பனுக்குப்பின் இவனது மூத்தமகன் சத்யஸ்ரயா 997இல் ஆட்சிப் பொறுப்பேற்றான்.

## மேற்கோள்கள்

## உசாத்துணை
* Nilakanta Sastri, K.A. (1955). A History of South India, OUP, New Delhi (Reprinted 2002).
* Dr. Suryanath U. Kamat (2001). A Concise History of Karnataka, MCC, Bangalore (Reprinted 2002). 

பகுப்பு:மேலைச் சாளுக்கியர்
பகுப்பு:997 இறப்புகள்
பகுப்பு:973 பிறப்புகள்
பகுப்பு:இந்திய அரசர்கள்
நவ்சாரி

**நவ்சாரி** (Navsari), இந்தியா, குஜராத் மாநிலத்தின் தெற்கு பகுதியில்,  நவ்சாரி மாவட்டத்தின் நிர்வாகத் தலையிடமும் நகராட்சி மன்றமும் ஆகும். சூரத் நகரமும் நவ்சாரி நகரமும் இரட்டை நகரங்களாகும். நவ்சாரி நகரம் சூரத்திலிருந்து 37 கி. மீ., தொலைவில் அமைந்துள்ளது.

## பெயர்க் காரணம்
பார்சி மக்கள்  நவ்சாரி நகரை உருவாக்கினர். பார்சி மொழியில் நவ் என்பதற்கு புதியது என்றும், சாரி என்பதற்கு, பார்சி மக்களின் தாயகமான, பாரசீகத்தில் தாங்கள் முன்பு வாழ்ந்த பகுதியின் பெயரைக் குறிக்கும் வகையில் இந்நகருக்கு நவ்சாரி என்று பெயர் வைத்தனர்.

## நிலவியல்
நவ்சாரி நகரம் கடல் மட்டத்திலிருந்து 29 அடி உயரத்தில் அமைந்துள்ளது.
பூர்ணா ஆறு, நவ்சாரி நகரத்தின் மேற்கில் காம்பத் வளைகுடாவில் கலக்கிறது.

மே மாதம் முதல் செப்டம்பர் மாதம் முடிய கோடை காலம், சூன் முதல் ஆகத்து மாதம் முடிய மழைக் காலம், நவம்பர் முதல் பிப்ரவரி முடிய குளிர்காலமாக உள்ளது. அதிக பட்ச வெயில் 104 டிகிரி எஃப்/ 40 டிகிரி செல்சியஸ். ஆண்டு சராசரி மழை பொழிவு 122 செண்டி மீட்டர்.

இப்பகுதியின் மண் கருமையான கரிசல் மண் வகையைச் சார்ந்தது. துதியா ஏரி மற்றும் சார்பாட்டியா ஏரிகள் நவ்சாரி நகரத்தில் அமைந்துள்ளன.

## மக்கள் வகைப்பாடு
சாளுக்கியர்கள், இராட்டிரகூடர்கள் ஆண்ட நகரம். தற்போது  பார்சி மக்கள் அதிகம் வாழும் நகரம்.

2001ஆம் ஆண்டின் மக்கட்தொகை கணக்கெடுப்பின்படி, இந்நகர மக்கட்தொகை 1,34,009. எழுத்தறிவு விகிதம் 76% ஆகும். 

## போக்குவரத்து வசதிகள்
அருகில் உள்ள விமான நிலையம் சூரத், நவ்சாரியிலிந்து 30 கி. மீ., தொலைவில் உள்ளது. நவ்சாரி தொடருந்து நிலையம் மும்பை-தில்லி இடையே அமைந்துள்ளது. தேசிய நெடுஞ்சாலை எண் 228 மற்றும் சபர்மதி-தண்டி தேசிய நெடுஞ்சாலை எண் 8, நவ்சாரி நகரத்தின் வழியாக செல்கிறது.

## மேற்கோள்கள்

## வெளி இணைப்புகள்
*ABOUT NAVSARI
*Navsari city 

பகுப்பு:குஜராத் மாநிலத்திலுள்ள ஊர்களும் நகரங்களும்
நவ்சாரி மாவட்டம்
வினோத் மேத்தா

**வினோத் மேத்தா**  (*Vinod Mehta*, 1941 - 2015 மார்ச் 8) ஒரு இந்தியப் பத்திரிகையாளர் ஆவார். இவர் 1995 இலிருந்து 2012 வரை அவுட்லுக் பத்திரிக்கையின் நிறுவனராகவும் ஆசிரியராகவும் இருந்தார். இவர் *[[தி பயனியர்|தி பயனீர்]]*, *சண்டே ஒப்சேர்வர்*, *தி இண்டிபன்டன்ட்*, *இந்திய போஸ்ட்* போன்ற பல பத்திரிக்கைகளில் ஆசிரியராக இருந்துள்ளார்.

## வரலாறு
இவர் 1942 மே 31 இல் இராவல்பிண்டியில் பிறந்தார்.  இவர் போட்டோஹர் கட்ரி இனத்தை சேர்ந்தவராவார். ராணுவத்தில் பணிபுரிந்த இவரின் தந்தை இவரைப் பள்ளியில் சேர்க்கும் பொழுது தவறாக இவரது பிறந்த நாளை 31 மே 1942 என்று பதிந்து விட்டார். லக்னோ பல்கலைக்கழகத்தினைச் சார்ந்த லா மர்டிநிரே கல்லூரியில் இளநிலைப் பட்டம் (பி.ஏ) பெற்றார்.

## இவரின் புத்தகங்கள்
இவர் மொத்தம் ஆறு புத்தகங்கள் எழுதியுள்ளார். 
*மூன்று வாழ்க்கை வரலாற்று புத்தகங்கள்:
** பம்பாய்
**சஞ்சய் காந்தி  (2012), 
**மீனா குமாரி (1972), 
* இரண்டு நினைவுக்குறிப்புக்களுக்கான புத்தகங்கள்: 
**லக்னோ பாய்  (2010), 
**எடிட்டர் அன்பிளக்ட் (2014)
* Mr Editor, how close are you to the PM? (1999), 

## ஆசிரியராகப் பணியாற்றிய வரலாறு
*1974 மரியாதையான
*1981 சண்டே ஒப்சேர்வர்
*1987 இந்தியன் போஸ்ட்
*1989 தி இண்டிபென்டன்ட்
*1990 பயனீர்
*1995 அவுட்லுக்

## மேற்கோள்கள்


பகுப்பு:2015 இறப்புகள்
பகுப்பு:இந்திய எழுத்தாளர்கள்
பகுப்பு:இதழாசிரியர்கள்
பகுப்பு:1941 பிறப்புகள்
பகுப்பு:1942 பிறப்புகள்
நாடியாத்

**நாடியாத்** (Nadiad), இந்தியா, குஜராத் மாநிலத்தின் கேதா மாவட்டத்தின் தலைமையிடம் மற்றும் நகராட்சி மன்றமும் ஆகும்.

## வரலாறு
கழைக்கூத்தாடிகள் தங்கியிருந்த காரணத்தினால், இந்நகருக்கு நாடியாத் என்று வழங்கலாயிற்று.
நாடியாத் நகரம் ஒன்பதாம் எண்னுக்கு  பெயர் பெற்றது. நாடியத் நகரத்தின் ஒன்பது சாலைகள், 9 கிராமங்கள் அல்லது நகரங்களைக் நோக்கிச் செல்கிறது. 9 ஏரிகள் நகரத்தைச் சுற்றி அமைந்துள்ளன. படித்தவர்களின் நகரம் என்ற பெருமை பெற்றது.

இந்நகரத்தை துவக்கத்தில் இசுலாமியர்களும், பின்னர் பரோடாவின் கெய்க்வாட் இந்து மன்னர்களும் ஆண்டனர்.

## மக்கள் வகைப்பாடு
2011ஆம் ஆண்டு தற்காலிக கணக்கெடுப்பின்படி இந்நகர மக்கட்தொகை 192,799ஆக உள்ளது.. எழுத்தறிவு 95 விழுக்காடாக உள்ளது.

## பார்க்க வேண்டிய இடங்கள்
#சாந்தாராம் கோயில்
#மாதா மாய் கோயில்
#மாகாளி கோயில்
#பைரவர் கோயில்

## தொழில்கள்
நாடியாத் நகரம் ஆட்டோமொபைல் உதிரி பாகங்கள் தயாரிக்கும் தொழிற்சாலைகள், துணி ஆலைகள், மர வனிகம் ஆகியவற்றிக்குப் பெயர் பெற்றது.

## மேற்கோள்கள்

## வெளி இணைப்புகள்
* நாடியாத் நகராட்சி மன்ற இணையதளம்
* நாடியாத் நகரம் 
* புனித ஆன் மேனிலைப்பள்ளி, நாடியத் 
*  கேதா மாவட்டக் குறிப்புகள்  
* பேருந்து வசதிகள்
* நாடியாத் நகரம்

பகுப்பு:குஜராத் மாநிலத்திலுள்ள ஊர்களும் நகரங்களும்
கேடா

**கேதா** அல்லது **கைரா** (Kheda or Kaira) இந்தியாவின், குஜராத்  மாநிலத்தின், கேதா மாவட்டத்தின் நிர்வாகத் தலைமையிட நகரமும், நகராட்சியுமாகும். அகமதாபாத்திலிருந்து 35 கி. மீ., தொலைவில் அமைந்துள்ளது. தேசிய நெடுஞ்சாலை எண் 8 கேதா நகரத்தின் வழியாக, மும்பை-அகமதாபாத் நகரங்களை இணைக்கிறது. 
கேதா நகரம், வட்ராக் மற்றும் சேதி ஆற்றாங்கரையில் அமைந்துள்ளது. கடல் மட்டத்திலிருந்து 68 அடி உயரத்தில் அமைந்துள்ளது.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி நகரத்தின் மொத்த மக்கட்தொகை 25,575. அதில் ஆண்கள் 13,307, பெண்கள் 12,268 ஆக உள்ளனர். பாலின விகிதம் 1000 ஆண்களுக்கு 922 பெண்கள் உள்ளனர்.

எழுத்தறிவு விகிதம் 87.72%. 

## சமுகங்கள்
கேதா நகரத்தில் மற்ற சமுக மக்களை விட ஜாட் சமுக மக்கள் அதிகம் உள்ளனர்.. 

* சௌகான், சவாண்,  
* கௌர், கொரு கொர்
* கொடா-கொடாரா
* குலியா-கலியா
*மான் - மனார் 
போன்ற சாட் இன மக்களும் மற்றும்  குஜ்ஜர் இன வோரா/வேரா மக்களும் உள்ளனர்.

## வழிபாட்டுத் தலம்

கேதா நகரத்தில் மேல்தி மாதா கோயில் பிப்ரவரி மாதத்தில் நடக்கும் ஆண்டுத் திருவிழாவில் ஒரு இலட்சத்திற்கும் அதிகமான மக்கள் கூடுவர்.

## மேற்கோள்கள்

## வெளி இணைப்புகள்
*Kheda City

பகுப்பு:குஜராத் மாநிலத்திலுள்ள ஊர்களும் நகரங்களும்